రమణ్ సింగ్

రమణ్ సింగ్,  (జననం:1952 అక్టోబరు 15) అతను గతంలో 2019 నుండి 2023 వరకు భారతీయ జనతా పార్టీ జాతీయ ఉపాధ్యక్షుడిగా, 2008 నుండి  రాజ్‌నంద్‌గావ్‌ శాసనసభ నియోజకవర్గం నుండి ఛత్తీస్‌గఢ్ శాసనసభ సభ్యుడుగా ప్రాతినిధ్యం వహిస్తున్నాడు. 2004 నుండి 2008 వరకు డోంగర్‌గావ్ నుండి ఛత్తీస్‌గఢ్ శాసనసభ సభ్యునిగా పనిచేశాడు. అతను 2003 డిసెంబరు 7 నుండి 2018 డిసెంబరు 17 వరకు 15 సంవత్సరాల పాటు ఛత్తీస్‌గఢ్‌ ముఖ్యమంత్రిగా మూడు పర్యాయాలు 2వ ముఖ్యమంత్రిగా  సుదీర్ఘకాలం పాటు పనిచేసాడు.1999 నుండి 2003 వరకు వాజ్‌పేయి క్యాబినెట్‌లో వాణిజ్యం, పరిశ్రమల శాఖ సహాయ మంత్రిగా, 1999 నుండి 2004 వరకు రాజ్‌నంద్‌గావ్ నుండి లోక్‌సభ సభ్యునిగా పనిచేశాడు. 2003 వరకు 1993 నుండి 1998 వరకు కవార్ధా నుండి మధ్య ప్రదేశ్ శాసనసభ సభ్యుడుగా పనిచేసాడు.https://cgvidhansabha.gov.in/english/cm.htm అతను 2019 నుండి 2023 వరకు భారతీయ జనతా పార్టీ మాజీ జాతీయ ఉపాధ్యక్షుడుగా పనిచేసాడు.

అతను ప్రస్తుతం 2023 డిసెంబరు 10 నుండి ఛత్తీస్‌గఢ్ శాసనసభ స్పీకర్‌గా పనిచేస్తున్నాడు. గతంలో అతను 1999 నుండి 2003 వరకు వాజ్‌పేయి క్యాబినెట్‌లో వాణిజ్యం, పరిశ్రమల శాఖ సహాయ మంత్రిగా పనిచేశారు, మధ్య ప్రదేశ్ నుండి ఛత్తీస్‌గఢ్ రాష్ట్రం  విడిపోయే ముందు, అతను 1990 నుండి 1998 వరకు కవార్ధా నుండి మధ్య ప్రదేశ్ శాసనసభ సభ్యుడుగా పనిచేసాడు.

బాల్యం
రమణ్‌సింగ్ 1952 అక్టోబరు 15లో మధ్య ప్రదేశ్‌లో వీరభద్రసింగ్ ఠాకూర్, సుధాసింగ్‌ దంపతులకు జన్మించాడు.  అతను 1975లో రాయ్‌పూర్‌లోని ప్రభుత్వ ఆయుర్వేద కళాశాల నుండి తన బ్యాచిలర్ ఆఫ్ ఆయుర్వేద మెడిసిన్, సర్జరీ (BAMS) పూర్తి చేశాడు.

రాజకీయ ప్రస్థానం
వైద్యుడిగా ఉన్నప్పుడే ఆరెస్సెస్‌తో అనుబంధం కొనసాగించిన రమణ్ సింగ్, రాజకీయాలలో ప్రవేశించి భారతీయ జనసంఘలో చేరి, 1976-77లో ఆ పార్టీ కవార్థా శాఖ అధ్యక్షుడిగా నియమితులైనారు. 1983లో కవార్థా పురపాలక సంఘం కౌన్సిలర్‌గా ఎన్నికయ్యారు. 1990, 1993లలో మధ్య ప్రదేశ్ శాసనసభ సభ్యుడిగా విజయం సాధించారు. 1999లో రాజ్‌నందగాన్ లోక్‌సభ నియోజకవర్గం నుంచి 13వ లోక్‌సభకు విజయం సాధించి అటల్ బిహారి వాజపేయి మంత్రివర్గంలో వాణిజ్య, పరిశ్రమల శాఖ సహాయ మంత్రిగా పనిచేశాడు.

ఛత్తీస్‌గఢ్‌ ప్రత్యేక రాష్ట్రం ఏర్పాటైనక రాష్ట్ర భారతీయ జనతా పార్టీ అధ్యక్షుడైనారు. 2003లో పార్టీని విజయపథంలో నడిపించి ముఖ్యమంత్రి పదవి రేసులో ఉన్న దిలీప్ సింగ్ జుదేవ్ అవినీతి కేసులో ఇరుక్కోవడంతో ఇతనికి అవకాశం లభించింది. 2005లో నక్సలైట్ల స్ంస్థలను నిషేధించడంతో పాటు కాంగ్రెస్ నేత మహేంద్రకర్మ ప్రారంభించిన సల్వాజుడుంకు బహిరంగ మద్దతు ప్రకటించారు.ఈనాడు దినపత్రిక, తేది 09-12-2013 2008 శాసనసభ ఎన్నికలలోనూ, 2013 శాసనసభ ఎన్నికలలో గెలిచి వరుసగా మూడుసార్లు ముఖ్యమంత్రిగా బాధ్యతలు నిర్వహించాడు.

మూలాలు

వర్గం:భారతీయ జనతా పార్టీ రాజకీయ నాయకులు
వర్గం:1952 జననాలు
వర్గం:చత్తీస్‌గఢ్ ప్రముఖులు